Diari Oficial de la Generalitat Valenciana


Sumari del DOGV 7546, del 12-06-2015 (2015/5310)

Notificació de la sentència dictada en el procediment de divorci contenciós número 850/2014.
--------------------------------------------------------------------------------------------

### Dades del document

Número de DOGV
:   7546

Data del DOGV
:   12-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/5310


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 850/2014. [2015/5310]  
En el procediment de divorci contenciós número 850/2014 que es tramita en este jutjat de Primera Instància número 6 d'Elx, a instància de Saida Xettab contra Mimoune Iekhlef, s'ha dictat la sentència la dispositiva de la qual, literalment, és la següent:  
  
«Estimar parcialment la demanda presentada pel procurador Ginés Juan Vicedo, en nom i representació de Saida Xettab, contra Mimoune Iekhlef, per la qual cosa:  
1. Es declara el divorci del matrimoni format per ambdós, amb tots els efectes legals. S'aproven les mesures definitives següents:  
Primera. Exercici exclusiu de la pàtria potestat  
L'exercici de la pàtria potestat sobre la menor C.I. serà exclusiu de la mare, Saida Xettab.  
L'exercici exclusiu de la pàtria potestat implica l'adopció per part de la mare de totes les decisions rellevants que afecten la filla, especialment en els àmbits educatiu, sanitari, religiós i social.  
Per això, decidirà de forma exclusiva sobre l'elecció o canvi de centre o model educatiu o activitats extraescolars, l'autorització de qualsevol intervenció quirúrgica, tractament mèdic no banal o tractament psicològic, tant si comporta algun gasto com si està cobert pel sistema públic de sanitat o per alguna assegurança privada, sempre que no siga prou el mer consentiment del menor, la realització o no d'un acte religiós o social rellevant, així com la manera de dur-lo a terme, sense que tinga prioritat respecte a això el progenitor amb qui es trobarà la menor en el moment, el canvi de domicili, i l'autorització per a l'eixida del territori nacional.  
  
Segona. Règim de guarda i custòdia exclusiva  
La menor queda sota la guarda i custòdia exclusiva de sa mare, Saida Xettab.  
Tercera. Règim de visites  
No s'establix cap règim de visites a favor del progenitor no custodi, Mimoune Iekhlef.  
Quarta. Pensió alimentària  
Mimoune Iekhlef ha de satisfer, des de la mensualitat de febrer de 2014 i amb caràcter mensual (dotze mensualitats anuals), en concepte de pensió d'aliments per a la filla C., la quantitat de 150 euros, que ha d'ingressar en el compte que designe la mare, per anticipat i dins dels cinc primers dies de cada mes.  
Este import s'ha d'actualitzar anualment, d'acord amb les variacions que experimente l'IPC que publica l'INE o organisme que el substituïsca en el futur. Esta actualització es produïx de manera automàtica, sense necessitat de requeriment previ, i considerant com a data inicial per a l'actualització, el mes i any en què es fixa, i com a data final, el mateix mes de l'any en què s'actualitza. L'opció ?Vol actualitzar una renda?- de la pàgina web de l'INE permet este càlcul.  
  
L'impagament de la pensió pot constituir un delicte d'abandó de la família, previst en l'article 227 del Codi Penal i castigat amb pena de presó o multa.  
A més, ambdós progenitors han de satisfer la mitat dels gastos extraordinaris de la filla.  
2. Queda dissolt el règim econòmic matrimonial actual.  
3. No es condemna a costes cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de la Audiència Provincial d'Alacant, que no suspendrà l'eficàcia de les mesures acordades (article 774.5 de la LEC) i que s'ha d'interposar, si és el cas, davant d'este mateix jutjat, en el termini dels 20 dies següents a la seua notificació (article 455 i 458 de la LEC).  
L'admissió del recurs exigix que, en interposar-lo, s'haja consignat la quantitat de 50 euros en el compte de depòsits i consignacions d'este jutjat (compte del Banco Santander número 0706 0000 02 0850 14). També es pot realitzar la consignació per mitjà d'una transferència al número de compte 0049 3569 92 7104710564, cal indicar en el caseller d'observacions el número 0706 0000 02 0850 14. Queden eximits de la constitució del depòsit per a recórrer els que tinguen reconegut el dret d'assistència jurídica gratuïta (disposició addicional quinze de la Llei Orgànica 6/1985, d'1 de juliol, del Poder Judicial).  
  
Així, per esta la meua sentència, que pronuncie, mane i firme.»  
  
En atenció al desconeixement del domicili o residència actual de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana per a portar a efecte la diligència de notificació.  
  
Elx, 4 de juny 2015.- El secretari judicial: Francisco Javier García Navarro.